**ОСНОВНА ШКОЛА ,, КИРИЛО САВИЋ”**

# ИВАЊИЦА

**ИВАЊИЦА**

 **2016. ГОДИНЕ**

**САДРЖАЈ:**

**I ПРЕДСТАВЉАЊЕ ШКОЛЕ........................................................................3**

**II AНАЛИЗА СТАЊА......................................................................................4**

**IIIРЕСУРСИ ШКОЛЕ.......................................................................................5**

**IV МИСИЈА.......................................................................................................9**

**V ВИЗИЈА.......................................................................................................10**

**VI УТВРЂИВАЊЕ ТЕМАТСКИХ ОБЛАСТИ................................................10**

**VIIАКЦИОНИ ПЛАН..............................................................................................11**

**VIIIЧЛАНОВИ ШКОЛСКОГ РАЗВОЈНОГ ТИМА...........................................18**

****

**IПРЕДСТАВЉАЊЕ ШКОЛЕ**

 Седиште Основна школа „Кирило Савић“ налази се у приградском насељу Црњево у Ивањици. Ивањица је окружена планинама и проглашена је ваздушном бањом. Кроз Ивањицу тече река Моравица. Узводно 15 км од ње, уздиже се планина Голија- резерват биосфере (УНЕСКО, 25.09.2001.године).

 Школа је почела са извођењем наставе, до четвртог разреда, школске 1987/1988. године и то као издвојено одељење Основне школе „Милинко Кушић“ из Ивањице. Школске 1997/98. године стекли су се услови за почетак самосталног рада школе и Скупштина општине Ивањице је упутила захтев Влади Републике Србија бр. 61-1 од 29.I.1997. године, за промену назива школе ''Црњево'' у Основну школу ''Кирило Савић''. Школа је самостално почела са радом новембра 1997. године.

 Поред матичне школе у Ивањици, школа обухвата и три издвојена одељења. Издвојена одељења су од матичне школе удаљена од 8 до 12 км. Налазе се у селима Осоница, Будожеља и Луке и четвороразредна су.За ученике је организован бесплатни превоз до издвојених одељења и матичне школе. У Основној школи „Кирило Савић“ наставу похађа близу 700 ученика.

 Настава се одвија у адекватно опремљеним учионицама и кабинетима.Школа је покривена интернет мрежом што омогућава употребу савремене наставне технологије.У нашој школи ради посвећен и стручан кадар са искуством у инклузивној настави.

Школа је безбедна средина за ученике,двориште је ограђено и лепо уређено са теренима и простором за одмор. У саставу школе налази се и спортска хала која пружа оптималне услове за реализацију часова физичког васпитања,активности обогаћеног једносменског рада као и тренинге и утакмице клубова.Простор школе покривен је видео надзором.

Адекватно се реагује на све случајеве насиља и спроводе се превентивне активности.У пколи функционише и разглас што доприноси пријатној атмосфери за време одмора.

Школа поседује школску кухињу, библиотеку и зубну амбуланту.

Сарадња са родитељима је интензивна,поред стандардних родитељских састанака одржавају се и тематски са радионицама одговарајућим узрасту ученика.

Ученици су укључени у Вршњачки тим и Ученички парламент и чланови су школских тимова.

У склопу школе постоји адекватно опремљен простор у коме се од 2005. године одвија настава продуженог боравка, који је одобрио Министарство просвете и спорта. Продужени боравак окупља ученике првог и другог разреда, а план рада се спроводи од 11 до 16 часова сваког радног дана.

 Ученици наше школе освајали су запажене резултате на разним такмичењима. Стизали су до републичких и савезних такмичења, али и до међународних – Балканијада. Многи наши ученици су укључени у рад Регионалног центра за таленте.

 Поносни смо на успех наших бивших ученика, као и садашњих.

**IIАНАЛИЗА СТАЊА**

Самовредновањем свих седам области и разговором о развоју школе извршена је детаљна анализа постојећег стања у школи. Као резултат анализе утврдили смо јаке и слабе стране школе:

***Јаке стране:***

* Добар положај школе у смислу њене удаљености од главне саобраћајнице
* Спортска хала као саставни део школе
* Добро урађено грејање
* Постојање продуженог боравка за ученике првог и другог разреда
* Стручност наставног кадра
* Спремност директора да изађе у сусрет захтевима запослених
* Mотивисаност наставног кадра за стручно усавршавање
* Отвореност школе за ваншколске активности
* Добра сарадња школе са локалном заједницом

***Слабе стране:***

* Неадекватан прилаз школској згради
* Лош квалитет воде за пиће у издвојеним одељењима школе
* Атмосферска вода која продире у подрум школске зграде
* Преовлађујућа традиционална настава
* Све мањи број ученика
* Проблеми у комуникацији између наставника и ученика али и наставника међусобно
* Недовољно примењивање знања стечених на разним семинарима и обукама.

**IIIРЕСУРСИ ШКОЛЕ**

***Унутрашњи:***

**Стручни кадар:**

|  |  |  |  |
| --- | --- | --- | --- |
| Свега наставника | Разредна настава( стручна спрема ) | Предметна настава( стручна спрема ) | Свега (настава) |
| средња | виша | висока | средња | виша | висока | разредна | пред. |
| 55 | 2 | 8 | 10 |  | 12 | 23 | 20 | 35 |

Наставници се константно стручно усавршавају похађајући разне семинаре у школи и ван ње а школа је добила сертификат за учешће у пројекту „Моја школа – школа без насиља“.

**Простор и опремљеност:**

**МАТЕРИЈАЛНО – ТЕХНИЧКИ И ПРОСТОРНИ УСЛОВИ РАДА**

Школска зграда има површину од 3660м2, а површина фискултурне сале при школи је 1550м2 што укупно чини површину школе од 52100м2.

ПРЕГЛЕД ШКОЛСКОГ ПРОСТОРА МАТИЧНЕ ШКОЛЕ

|  |  |  |  |
| --- | --- | --- | --- |
| **НАМЕНА ПРОСТОРА** | **БРОЈ ПРОСТОРИЈА** | **ВЕЛИЧИНА** | **м2** |
| учионице опште намене | 7 | 7,26 x 7,26  | 52,70 |
| просторија за продужени боравак | 1 | 8,47 x 8,47 | 71,74 |
| кабинет за информатику | 2 |  | 71,74 |
| кабинет за српски језик | 2 | 8,47 x 8,47 | 71,74 |
| кабинет за математику | 2 | 8,47 x 8,47 | 71,74 |
| кабинет за географију | 1 | 8,47 x 8,47 | 71,74 |
| кабинет за историју | 1 | 8,47 x 8,47 | 71,74 |
| кабинет за страни језик  | 2 | 8,47 x 8,47 | 71,74 |
|  Кабинет за биологију и хемију | 1 | 8,47 x 8,47 | 71,74 |
| Кабинет за физику | 1 | 8,47 x 8,47 | 71,74 |
| Кабинет за музичку и ликовну културу | 1 | 8,47 x 8,47 | 71,74 |
| припремне просторије | 10 | 2,42 x 6,05  | 14,64 |
| библиотека | 1 | 8,47 x 8,47 | 71,74 |
| фискултурна сала са две свлачионице | 1 |  42,68x 21,10 | 900,55 |
| кухиња са трпезаријом | 1 |  8,47 x 16,94 | 183,02 |
| зборница | 1 | 8,47 x 8,47 | 71,74 |
| зубна амбуланта | 1 | 4,84 x 8,74 | 34,13 |
| канцеларије за управу школе | 5 | 4,84 x 4,84 | 23,42 |
| спортски полигони | 3 | 22 x 40 | 880 |
| хол  |  1 |  20 x 18 | 360 |
| ходници | 3 | 30x7 | 210 |

Настава у матичној школи у млађим разредима се одвија у учионицама опште намене, а по потреби користе кабинете. Предметна настава се у потпуности одржава у кабинетима.

 Матична школа и издвојена одељења поседују класичну опрему и намештај у свакој учионици и кабинету. Свака учионица и кабинет повезане су са просторијама за припрему у којима се налаза ормари и наставна средства.

 Опрема коју поседује школа одговара Нормативима и испуњавају своју функцију. Школа поседује адекватну фискултурну халу као и отворене спортске терене који се налазе у школском дворишту. Терени су постављени испред самог улаза у зграду па је улаз небезбедан, а ометање часова неминовно.

 Школа не располаже просторијама које се користе за окупљање и дружење ученика, као и за пријем родитеља. Ученици се друже и окупљају у школском дворишту, док наставници углавном врше пријем родитеља у својим учионицама или испред њих.

 Библоитека је смештена у лепој,пространој и сунчаној просторији која се налази на централном месту у приземљу школе. Простор је богато опремљен полицама, сталцима и паноима.

 Библиотека поседује 11000 књига, а њихов фонд се константно повећава.

Највећи број књига чине лектире и уџбеници,што је и разумљиво с обзиром на њихову намену и улогу у образовно-васпитном раду. Знатно место у фонду заузима стручна литература.Библиотеци припада и спомен библиотека ,,Милена Стефановић“ из Будожеље.Иста се води као легат и броји 1100 публикација разних жанрова.

 Читаоница,као део библиотеке представља пријатно место за боравак ученика и њихово дружење са књигом.Ту је и огласна табла коју ученици сами уређују и осмишљавају садржаје.У истом простору се одржавају радионице на којима наставници и стручни сарадници код ученика млађих разреда развијају љубав и правилан однос према књизи.

 Све чешће у библиотеци се организују промотивне продајне изложбе књига и на тај начин се увећава фонд актуелним и новим насловима књига за децу.

 Средства комуникације и информисања (новине, телевизија, стручни магазини) су доступна наставницима и ученицима, aли их је још увек недовољно у односу на број оних којима би користила.

 Школски простор, опрема и намештај одговарају нормативима, испуњавају своју функцију и у довољној мери се одржавају. Зграда и намештај су безбедни и пријатни за рад, школско двориште је ограђено али не нарочито безбедно.

 Школа располаже наставним средствима која су очувана али их је недовољно за потребе савремене наставе.

 Просторија за продужени боравак ученика првог и другог разреда је удобна,пространа,светла испуњена наставним средствима али и играчкама за одмор и игру деце.

 Кабинети за предметну наставу су адекватно опремљени.

**ИЗДВОЈЕНО ОДЕЉЕЊЕ - ОСОНИЦА**

Осоница тел:872/013

|  |  |  |  |  |
| --- | --- | --- | --- | --- |
| Одељење | Учионица опште намене | Наставничка канцеларија | Кухиња | Спортски полигони |
| ОСОНИЦА | 4 6x6 метара  | 1 3x4 метара | 1 4x4 м | 1 20x20 м |

**ИЗДВОЈЕНО ОДЕЉЕЊЕ – ЛУКЕ**

Луке тел:464/018

|  |  |  |  |  |
| --- | --- | --- | --- | --- |
| Одељење | Учионица опште намене | Наставничка канцеларија | Кухиња | Спортски полигони |
| ЛУКЕ | 3 6x5 метара  | 1 3x3 метара | 1 3x4 м | 1 20x30 м |

**ОПРЕМЉЕНОСТ ШКОЛЕ**

| **НАСТАВНА СРЕДСТВА** | **КОЛИЧИНА** |
| --- | --- |
| ***Компјутери у настави*** | ***26*** |
| ***Компјутери у администрацији*** | ***8*** |
| ***Штампач*** | ***7*** |
| ***Скенер*** | ***1*** |
| ***Графоскоп*** | ***8*** |
| ***Дијапројектор*** | ***8*** |
| ***Епископ*** | ***1*** |
| ***Пројектор кп-8*** | ***6*** |
| ***Касетофонса CD*** | ***4*** |
| ***Телевизор*** | ***4*** |
| ***Видео – рекордер*** | ***2*** |
| ***Фотокопир-апарат*** | ***1*** |
| ***Фото-апарат*** | ***1*** |
| ***CD и DVD*** | ***1*** |
| ***Хармоника*** | ***1*** |
| ***Синтисајзер*** | ***1*** |
| ***Видео-бим*** | ***2*** |

***Спољашњи:***

**Финансијска средства***:*

 *-* МПС Републике Србије

 -буџет општине

**Сарадња***:*

Успешна сарадња се остварује са:

* МУП Ивањица
* центром за социјални рад Ивањица
* медицином рада
* дечијим диспанзером
* предшколском установом
* другим школама
* канцеларијом за младе
* црвеним крстом
* школском управом Чачак

**IV МИСИЈА**

Основна школа „Кирило Савић“ налази се у приградском насељу Црњево у Ивањици.Постоји ради пружања квалитетног образовања и васпитања,развијања позитивних особина личности и неговања међусобног уважавања и разумевања а кроз наставне и ваннаставне активности које су усклађене са савременим стандардима и потребама образовања,подстичући стручно усавршавање кадра.

**VВИЗИЈА**

 Тежимо да путем стручности, креативности, опремљености наставним средствима и организованости постанемо школа која постиже све боље резултате на свим пољима на задовољство ученика и свих запослених у њој.

**VI УТВРЂИВАЊЕ ТЕМАТСКИХ ОБЛАСТИ**

У процесу самовредновања у протеклом периоду утврђено је да у свих седам кљјучних области самовредновања постоје недостаци.Свих седам области вредновано је оценом три што указује да постоји простор за напредовање у свим областима.

Анализом акционих планова утвђено је да много тога испланираног није одрађено тако да саставни део овог плана морају бити активности из свих седам области:

* Школски и Годишњи план рада
* Настава и учење
* Подршка ученицима
* Постигнућа ученика
* Етос
* Ресурси
* Руковођење и организација рада школе